stanford-oval/wikipedia huggingface dataset:
วงศ์กบลิ้นส้อม

| วงศ์กบลิ้นส้อม |
| --- | --- |

กบดอยช้าง (Nanorana aenea) กบในวงศ์นี้ที่พบได้ในประเทศไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Anura
วงศ์:: Dicroglossidae Anderson, 1871

วงศ์ย่อย
 Dicroglossinae   Occidozyginae
วงศ์กบลิ้นส้อม (อังกฤษ: Fork-tongued frogs) เป็นวงศ์ของสัตว์สะเทินน้ำสะเทินบกจำพวกกบ จัดอยู่ในวงศ์ Dicroglossidae
กบในวงศ์นี้มีกระดูกนาซัลเป็นชิ้นกว้างและอยู่ชิดกับกระดูกฟรอนโทพาไรทัล กระดูกหน้าอกมีด้านท้ายแยกจากกันเป็นสองแฉก อาศัยอยู่ในพื้นที่ที่มีความแตกต่างกันมาก ทั้งพื้นดิน, ใกล้แหล่งน้ำ และบนต้นไม้ วางไข่ในน้ำ ตัวอ่อนเจริญเติบโตภายในไข่และลูกอ๊อดออกจากไข่มีรูปร่างเหมือนตัวเต็มวัย
จัดเป็นกบที่มีขนาดลำตัวเล็กหรือปานกลาง พบกระจายพันธุ์อยู่ในทวีปแอฟริกา, เอเชีย และบางส่วนของยุโรป เดิมเคยจัดอยู่รวมเป็นวงศ์เดียวกับ วงศ์กบแท้ (Ranidae) โดยจัดเป็นวงศ์ย่อย ใช้ชื่อว่า Dicroglossinae
การจำแนก

แบ่งออกได้เป็น 2 วงศ์ย่อย
Dicroglossinae Anderson, 1871 — 162 ชนิด ใน 13 สกุล:
Allopaa Ohler  & Dubois, 2006 (สองชนิด)
Chrysopaa Ohler  & Dubois, 2006 (ชนิดเดียว)
Euphlyctis Fitzinger, 1843 (หกชนิด)
Fejervarya Bolkay, 1915 (16 ชนิด)
Hoplobatrachus Peters, 1863 (ห้าชนิด)
Limnonectes Fitzinger, 1843 (61 ชนิด)
Minervarya Dubois, Ohler,  & Biju, 2001 (สองชนิด)
Nannophrys Günther, 1869 (สี่ชนิด)
Nanorana Günther, 1896 (28 ชนิด)
Ombrana Dubois, 1992 (ชนิดเดียว)
Quasipaa Dubois, 1992 (11 ชนิด)
Sphaerotheca Günther, 1859 (ห้าชนิด)
Zakerana Howlader, 2011 (20 ชนิด)
Occidozyginae Fei, Ye,  & Huang, 1990 — 20 ชนิด ในสองสกุล:
Ingerana Dubois, 1987 (แปดชนิด)
Occidozyga Kuhl & Van Hasselt, 1822 (12 ชนิด)
วงกลมอาร์กติก

แผนที่ของอาร์กติก แสดงให้เห็นวงกลมอาร์กติก (เส้นประสีน้ำเงิน) เส้นสีแดงคือเส้นที่แสดงให้เห็นว่าบริเวณภายในเส้นนั้นมีอุณหภูมิมีค่าเท่ากัน
วงกลมอาร์กติก (อังกฤษ: Arctic Circle) คือวงกลมละติจูดที่อยู่เหนือที่สุด ในบรรดา 5 วงกลมละติจูดหลักบนแผนที่โลก  พื้นในในบริเวณนี้เรียกว่าอาร์กติก ด้านเหนือสุดของวงกลม มีปรากฏการณ์ที่ดวงอาทิตย์จะอยู่เหนือของฟ้าตลอดเวลาต่อเนื่องกัน 24 ชั่วโมง อย่างน้อยปีละหนึ่งครั้ง ทำให้สามารถมองเห็นดวงอาทิตย์ได้แม้ในเวลากลางคืนในช่วงอายันเหนือ และมีปรากฏการณ์ที่ดวงอาทิตย์ลับขอบฟ้าตลอดเวลาต่อเนื่องกัน 24 ชั่วโมง อย่างน้อยปีละ 1 ครั้ง ทำให้ไม่สามารถเห็นดวงอาทิตย์ได้แม้ในเวลากลางวัน  ปรากฏการณ์เกิดขึ้นที่ขั้วโลกใต้เช่นกัน
ตำแหน่งของวงกลมอาร์กติก ไม่ใช่ตำแหน่งที่คงที่ จนถึงวันที่ 17 พฤศจิกายน 2024 ตำแหน่งอยู่ที่ 66°33′50.2″ เหนือเส้นศูนย์สูตร ตำแหน่งนี้ขึ้นอยู่กับการเอียงของแกนโลก ซึ่งมีค่าไม่คงที่ ผันแปรประมาณ 2 องศา ตลอด 40,000 ปีที่ผ่านมานี้ เป็นผลมาจากแรงกระทำจากการโคจรรอบโลกของดวงจันทร์ ทำให้ตำแหน่งของวงกลมอาร์กติกไม่คงที่ ผลที่ตามมาคือ ตำแหน่งของวงกลมอาร์กติกขณะนี้ขยับขึ้นไปทางเหนือ ปีละ 15 เมตร
ศัพทมูลวิทยา

คำว่า arctic มีที่มาจากศัพท์ภาษากรีกว่า ἀρκτικός (arktikos: "ใกล้หมี, ทางเหนือ") และมาจากคำว่า ἄρκτος (arktos: "หมี") อีกที
แหล่งข้อมูลอื่น

Terra Incognita: Exploration of the Canadian Arctic—Historical essay about early expeditions to the Canadian Arctic, illustrated with maps, photographs and drawings
Temporal Epoch Calculations ©2006 by James Q. Jacobs Download: Epoch v2009.xls (modify D4)
Useful constants" See: Obliquity of the ecliptic
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
รถยนต์

ภาพของรถยนต์และรถบรรทุกยุคใหม่กำลังขับอยู่บนทางด่วนสายหนึ่ง
รถยนต์ หมายถึง ยานพาหนะทางบกที่ขับเคลื่อนที่ด้วยพลังงานอย่างใดอย่างหนึ่งและถ่ายทอดลงสู่ล้อ เพื่อพาผู้ขับ ผู้โดยสาร หรือสิ่งของ ไปยังจุดหมายปลายทาง ปัจจุบัน รถยนต์โดยส่วนมากได้รับการออกแบบอย่างซับซ้อนในทางวิศวกรรม และหลากหลายประเภท ตามความเหมาะสมของการใช้งาน หรือใช้สำหรับงานเฉพาะกิจ ทั้งนี้เว้นแต่รถไฟ
ประวัติ

ก่อนช่วงปฏิวัติอุตสาหกรรม  ยานพาหนะของผู้คนในสมัยนั้น ยังคงอาศัยแรงของสัตว์ เช่น รถม้า หลังจากมีการปฏิวัติอุตสาหกรรม ได้มีการประยุกต์ใช้แรงดันไอน้ำมาขับเคลื่อนเป็นยานพาหนะแบบใหม่ที่ไม่ต้องอาศัยแรงของสัตว์
ในปี ค.ศ. 1886 คาร์ล เบ็นทซ์ วิศวกรชาวเยอรมันได้สร้างรถยนต์ที่ใช้เครื่องยนต์เพลิงเผาไหม้คันแรกของโลกได้สำเร็จ (Benz Patent Motorwagen) โดยใช้โครงสร้างแบบลูกสูบเหมือนของเครื่องจักรไอน้ำ เพียงแต่ได้เพิ่มอุปกรณ์ที่จะเปลี่ยนเชื้อเพลิงในรูปของเหลวให้กลายเป็นก๊าซ และเพิ่มวาล์วไอดีไอเสีย ในรูปแบบของเครื่องยนต์ 4 จังหวะ (ปัจจุบันรถยนต์ใช้ระบบเครื่องยนต์แบบสันดาปภายใน)
เครื่องยนต์ที่ใช้พลังงานเชื้อเพลิงในยุคแรก ๆ นั้น ใช้น้ำมันเบนซินเป็นเชื้อเพลิง ต่อมาใน ค.ศ. 1897 รูด็อล์ฟ ดีเซิล พยายามคิดค้นพลังงานอื่นมาใช้กับเครื่องยนต์ จนสำเร็จเป็นเครื่องยนต์ดีเซล [ต้องการอ้างอิง]
ประเทศไทยเริ่มมีรถยนต์ใช้ในช่วงปี พ.ศ. 2446 (ค.ศ. 1903) ในรัชสมัยพระบาทสมเด็จพระจุลจอมเกล้าเจ้าอยู่หัว โดยชาวต่างชาติเป็นคนนำเข้ามาภายในประเทศซึ่งได้รับความสนใจเป็นอย่างมาก หลังจากนั้นไทยได้เริ่มมีอุตสาหกรรมรถยนต์โดยใช้ชื่อบริษัทว่า ไทยรุ่ง ยูเนี่ยนคาร์
แต่ปัจจุบันเชื้อเพลิงดังกล่าวมีราคาสูงขึ้นและปริมาณ​น้อยลงมากทำให้มีการคิดค้นรถยนต์รุ่นใหม่ที่ใช้​พลังงานไฟฟ้าซึ่งสามารถผลิตขึ้นเองได้และมีความนิยมมากขึ้น
รายชื่อยี่ห้อรถยนต์ในแต่ละประเทศ

ญี่ปุ่น: โตโยต้า, เล็กซัส, มาสด้า, ฮอนด้า, มิตซูบิชิ, นิสสัน, ซูบารุ, ซูซูกิ, อีซูซุ, ฮีโน่, มิตซูโอกะ (อดีต), ไดฮัทสุ (อดีต)
เกาหลีใต้: ฮุนได มอเตอร์ส, เกีย, ซันยอง, แดวู (อดีต)
มาเลเซีย: โปรตอน (อดีต), นาซา (อดีต)
อินเดีย: ทาทา
จีน: เกรตวอลล์, ตงฟง, โฟตอน, แม็คซัส, เฌอรี่ (อดีต)
สหรัฐอเมริกา: ฟอร์ด, เทสลา, จี๊ป (อดีต), เชฟโรเลต (อดีต)
อังกฤษ: มินิ, เอ็มจี, แอสตันมาร์ติน, เบนท์เลย์, แลนด์โรเวอร์, โลตัส, แมคลาเรน, โรลส์-รอยซ์, จากัวร์ (อดีต)
เยอรมนี: เมอร์เซเดส-เบนซ์, บีเอ็มดับเบิลยู, ฟ็อลคส์วาเกิน, พอร์เชอ, อาวดี้, โอเปิล (อดีต), มายบัค
สวีเดน: วอลโว่ , ซาบ (อดีต)
ฝรั่งเศส: เปอโยต์, ซีตรอง (อดีต), เรโนลต์ (อดีต)
อิตาลี: เฟอร์รารี่, ลัมโบร์กีนี, มาเซราตี (อดีต), อัลฟาโรเมโอ (อดีต), เฟียต (อดีต)
เช็กเกีย: สโกด้า (อดีต)
ไทย: ไทยรุ่ง ยูเนี่ยนคาร์, เดวา ออโต้, วีรา ออโตโมทีฟ, ไมน์ โมบิลิตี้, Siam V.M.C. (อดีต)
ดูเพิ่ม

อุตสาหกรรมยานยนต์
รายชื่อผู้ผลิตรถยนต์
ประเภทของรถยนต์
รถยนต์รุ่นแรกของโลก
วงศ์งูพิษเขี้ยวหน้า

| วงศ์งูพิษเขี้ยวหน้า |
| --- | --- |

งูจงอาง (Ophiophagus hannah) เป็นงูที่มีขนาดใหญ่ที่สุดในวงศ์นี้ และเป็นเพียงชนิดเดียวที่อยู่ในสกุล Ophiophagus ในวงศ์ย่อย Elapinae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Serpentes
อันดับฐาน:: Alethinophidia
วงศ์:: Elapidae F. Boie, 1827

วงศ์ย่อย
 Calliophiinae  Micrurinae  Najinae  Bungarinae  Elapsoidea  Hydrophiinae
วงศ์งูพิษเขี้ยวหน้า (ชื่อวิทยาศาสตร์: Elapidae; อังกฤษ: Cobra, Sea snake, King cobra, Taipan, Mamba) เป็นวงศ์ของงูวงศ์หนึ่ง  ที่มีพิษร้ายแรง สามารถทำให้มนุษย์หรือสัตว์ขนาดใหญ่ต่าง ๆ ตายได้เมื่อถูกพิษเข้าสู่กระแสเลือด
ซึ่งคำว่า Elapidae ที่ใช้เป็นชื่อทางวิทยาศาสตร์นั้นมาจากภาษากรีกคำว่า "éllops" หมายถึง งูทะเล
มีลักษณะโดยทั่วไป คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟันเขี้ยวขนาดใหญ่เห็นได้ชัดเจนอยู่ทางด้านหน้า ช่องเปิดของตาอยู่ตรงรอยต่อระหว่างกระดูกฟรอนทัล-กระดูกพาไรทัล-กระดูกพาราสฟีนอยด์ ขากรรไกรล่างไม่มีกระดูกโคโรนอยด์และกระดูกเดนทารีมีฟัน ไม่มีกระดูกเชิงกราน ไม่มีปอดข้างซ้ายหรือมีแต่ก็เล็กมาก มีท่อนำไข่ทั้งสองข้างและเจริญเท่ากัน
เป็นวงศ์ที่มีจำนวนสมาชิกมาก พบกระจายอยู่ในเอเชีย ทวีปออสเตรเลีย แอฟริกาและอเมริกา ไม่เว้นแม้แต่ทะเลในมหาสมุทรแปซิฟิกและมหาสมุทรอินเดีย แบ่งออกเป็นวงศ์ย่อย ได้อีก 6 วงศ์  แบ่งเป็นสกุลทั้งหมด 55 สกุล แบ่งเป็น 360 ชนิดและ 170 ชนิดย่อย
เป็นวงศ์ของงูที่มีพิษร้ายแรง สมาชิกในวงศ์นี้ที่เป็นที่รู้จักกันดี คือ งูเห่า (Naja kaouthia), งูจงอาง (Ophiophagus hannah) ซึ่งเป็นงูที่มีขนาดใหญ่ที่สุดในวงศ์นี้ โดยความยาวเต็มที่อาจยาวได้ถึง 5.5 เมตร รวมถึงงูทะเลด้วย ซึ่งถูกจัดให้อยู่ในวงศ์ย่อย Hydrophiinae ซึ่งเป็นหนึ่งในวงศ์ย่อยของวงศ์นี้เลยทีเดียว
สำหรับในประเทศไทยพบงูในวงศ์นี้ได้30ชนิด
วงศ์งูก้นขบ

| วงศ์งูก้นขบ |
| --- | --- |

งูก้นขบ (Cylindrophis ruffus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
วงศ์ใหญ่:: Henophidia
วงศ์:: Cylindrophiidae Fitzinger, 1843
สกุล:: Cylindrophis Wagler, 1828

ชนิด
  Cylindrophis aruensis Boulenger, 1920   Cylindrophis boulengeri Roux, 1911   Cylindrophis engkariensis Stuebing, 1994   Cylindrophis isolepis Boulenger, 1896   Cylindrophis lineatus Blanford, 1881   Cylindrophis maculatus (Linnaeus, 1758)   Cylindrophis melanotus Wagler, 1830   Cylindrophis opisthorhodus Boulenger, 1897   Cylindrophis ruffus (Laurenti, 1768)  Cylindrophis yamdena Smith & Sidik, 1998  
ชื่อพ้อง
  Cylindrophes Fitzinger, 1843  Tortricidae Jan, 1863  Aniliidae Stejneger, 1907  Cylindrophinae McDowell, 1975  Cylindropheinae McDowell, 1975  Cylindrophiidae Cundall, Wallach & Rossman, 1993 
วงศ์งูก้นขบ (อังกฤษ: Pipe snakes) เป็นวงศ์ของงูไม่มีพิษวงศ์หนึ่ง ใช้ชื่อวงศ์ว่า Cylindrophiidae ซึ่งในวงศ์นี้มีเพียงสกุลเดียว คือ Cylindrophis
มีรูปร่างโดยรวม คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟัน ช่องเปิดของตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์และกระดูกเดนทารีมีฟันหรือไม่มีฟัน มีกระดูกของรยางค์ขาคู่หลังที่ยังลดรูปไม่หมดและเป็นแท่งขนาดเล็กที่มองเห็นได้ทางช่องเปิดทวารร่วม มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว มีปอดข้างซ้ายแต่มีขนาดเล็ก มีท่อนำไข่ทั้งสองข้างเจริญเท่ากัน
มีรูปร่างกลมและลำตัวใหญ่ มีความยาวตั้งแต่ 30-90 เซนติเมตร หางสั้นและปรับปรุงให้ส่วนหางแลดูคล้ายส่วนหัว รวมทั้งมีพฤติกรรมใช้หางเพื่อป้องกันตัวจากผู้คุกคามตลอดจนมีพฤติกรรมแสร้งตาย เมื่อถูกคุกคาม เกล็ดบริเวณใต้หางขยายเป็นแผ่นแข็งใหญ่เหมือนกับเกล็ดใต้หางของูวงศ์ Uropeltidae แต่พื้นผิวของตัวเกล็ดเรียบ มีลักษณะเป็นมันเงาวาว เกล็ดด้านท้องใหญ่กว่าเกล็ดด้านหลังเล็กน้อย อาศัยอยู่ในโพรงดินในพื้นที่ทั่วไปทั้งในป่าและพื้นที่ทำการเกษตรที่มีดินร่วนซุยและชุ่มชื้น หากินในเวลากลางคืนบนพื้นผิวดิน กินทั้งสัตว์ไม่มีกระดูกสันหลัง ได้แก่ ไส้เดือน และสัตว์มีกระดูกสันหลัง ได้แก่ ปลาไหล และงูด้วยกันชนิดอื่น ออกลูกเป็นตัว
ในปัจจุบันจำแนกเป็น 10 ชนิด (ดูในตาราง) พบกระจายพันธุ์ตั้งแต่ศรีลังกาจนถึงเอเชียตะวันออกเฉียงใต้และหมู่เกาะอินดีสตะวันออกและหมู่เกาะฟิลิปปินส์ ในประเทศไทยมีงูในวงศ์นี้เพียงชนิดเดียว คือ งูก้นขบ (C. ruffus)
ไตรกีฬาชิงแชมป์โลก

| --- | --- |

กีฬา: ไตรกีฬา
ฤดูกาลแรก: ค.ศ. 2009
ทีมชนะเลิศปัจจุบัน:  คริสเตียน บลัมเมนเฟลต์ (NOR)  ฟลอร่า ดัฟฟี่ (BER)
ทีมชนะเลิศสูงสุด:  ฮาเวียร์ โกเมซ (ESP) (5)
สปอนเซอร์: NTT
เว็บไซต์: wtcs.triathlon.org
 2022
ไตรกีฬาชิงแชมป์โลก (อังกฤษ: World Triathlon Championship Series) เป็นการแข่งขันกีฬาไตรกีฬาประจำปีของไตรกีฬาโลก ที่ใช้เพื่อครองตำแหน่งแชมป์โลกประจำปีตั้งแต่ปี ค.ศ. 2008 มีการแข่งขันหลายรอบและสิ้นสุดในการแข่งขันรอบแกรนด์ไฟนอล นักกีฬาแข่งขันกันแบบตัวต่อตัวเพื่อรับคะแนนในการแข่งขันเหล่านี้ ซึ่งจะเป็นตัวกำหนดแชมป์โลกของไตรกีฬาทั้งหมด การแข่งขันชิงแชมป์ระดับแนวหน้าจะจัดขึ้นโดยใช้เกณฑ์ระยะทาง 1 ใน 2 นี้คือ ระยะทางมาตรฐานหรือ 'โอลิมปิก' (ว่ายน้ำ 1.5 กม. ปั่นจักรยาน 40 กม. วิ่ง 10 กม.) และระยะสปรินต์ (ว่ายน้ำ 750 ม. ปั่นจักรยาน 20 กม. 5 กม. วิ่ง) แชมป์โลกของไอทียู (ชื่อเดิมของไตรกีฬาโลก) ระหว่างปี ค.ศ. 1989 ถึง 2008 ได้รับการตัดสินในการแข่งขันชิงแชมป์ประจำปีครั้งเดียว
ตั้งแต่ปี ค.ศ. 2018 การแข่งขันรายการผลัดผสมได้ดำเนินการแข่งขันควบคู่กันไป โดยที่ทีมชาติจะแข่งขันกันแบบผลัดทีมผสมเพื่อชิงเงินรางวัลและคะแนนคัดเลือกโอลิมปิก จากการแข่งขันเหล่านี้ โดยเรียกการแข่งขันว่า ไตรกีฬาผลัดผสมชิงแชมป์โลก
นับตั้งแต่ปี ค.ศ. 2021 การแข่งขันรายการผลัดผสมชิงแชมป์โลกได้รวมเข้ากับการแข่งขันไตรกีฬาสปรินท์ชิงแชมป์โลกซึ่งได้รับการกลับมาจัดอีกครั้ง ภายใต้การรวมกันในชื่อ ไตรกีฬาสปรินท์และผลัดชิงแชมป์โลก (อังกฤษ: World Triathlon Sprint & Relay Championships) การแข่งขันสปรินท์แบบแยกการแข่งขันถูกยกเลิกไปก่อนหน้านี้ในปี ค.ศ. 2011 การแข่งขันในประเภทชิงแชมป์โลกสปรินท์ จัดขึ้นในระยะทางแบบซูเปอร์-สปรินท์ (ว่ายน้ำ 300 ม. ปั่นจักรยาน 5 กม. และวิ่ง 2.5 กม.) โดยใช้รูปแบบการคัดแยกหลายการแข่งขันซึ่งเป็นเอกลักษณ์ของแต่ละรอบ
ผู้ชนะ > ตารางสรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สเปน | 7 | 6 | 4 | 17 |
| 2 |  บริเตนใหญ่ | 7 | 5 | 4 | 16 |
| 3 |  สหรัฐ | 3 | 4 | 4 | 11 |
| 4 |  เบอร์มิวดา | 3 | 1 | 0 | 4 |
| 5 |  ฝรั่งเศส | 2 | 1 | 2 | 5 |
| 5 |  ออสเตรเลีย | 2 | 1 | 2 | 5 |
| 7 |  สวีเดน | 1 | 1 | 1 | 3 |
| 8 |  นอร์เวย์ | 1 | 0 | 1 | 2 |
| 9 |  นิวซีแลนด์ | 0 | 2 | 3 | 5 |
| 9 |  เยอรมนี | 0 | 2 | 3 | 5 |
| 11 |  สวิตเซอร์แลนด์ | 0 | 1 | 0 | 1 |
| 11 |  เบลเยียม | 0 | 1 | 0 | 1 |
| 11 |  โปรตุเกส | 0 | 1 | 0 | 1 |
| 14 |  ญี่ปุ่น | 0 | 0 | 1 | 1 |
| 14 |  รัสเซีย | 0 | 0 | 1 | 1 |
| รวม (15 ประเทศ) | รวม (15 ประเทศ) | 26 | 26 | 26 | 78 |
แหล่งข้อมูลอื่น

"ITU Statistics & History". World Triathlon. คลังข้อมูลเก่าเก็บจากแหล่งเดิมเมื่อ 2016-10-30. สืบค้นเมื่อ 2008-11-05.
"ITU Triathlon World Championship Results". World Triathlon. สืบค้นเมื่อ 2018-08-15.
วงศ์กิล่ามอนสเตอร์

| วงศ์กิล่ามอนสเตอร์ ช่วงเวลาที่มีชีวิตอยู่: ไมโอซีนตอนต้น - ปัจจุบัน  PreꞒ Ꞓ O S D C P T J K Pg N      |
| --- | --- |

กิล่ามอนสเตอร์ (H. suspectum)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับฐาน:: Neoanguimorpha
วงศ์:: Helodermatidae Gray, 1837
สกุล:: Heloderma Wiegmann, 1829

ชนิด
 Heloderma alvarezi  Heloderma charlesbogerti  Heloderma exasperatum  Heloderma horridum  Heloderma suspectum
วงศ์กิล่ามอนสเตอร์ (อังกฤษ: Gila monster, Venomous lizard) เป็นสัตว์เลื้อยคลานวงศ์หนึ่ง ใช้ชื่อทางวิทยาศาสตร์ว่า Helodermatidae อยู่ในอันดับย่อยกิ้งก่า
รูปร่างโดยรวมของสัตว์ในวงศ์นี้ คือ มีลำตัวป้อม หางป้อมและส่วนปลายมนกลม ซึ่งเป็นอวัยวะเก็บสำรองไขมัน มีต่อมน้ำพิษอยู่ในเนื้อเยื่อตามความยาวของขากรรไกรล่าง ผิวหนังลำตัวหนา เกล็ดปกคลุมลำตัวด้านหลังและด้านข้างเป็นตุ่มกลมและไม่มีกระดูกในชั้นหนังรองรับ แต่เกล็ดด้านท้องเป็นรูปเหลี่ยมและมีขนาดใหญ่กว่าเกล็ดด้านหลังรวมทั้งมีกระดูกในชั้นหนังรองรับ กระดูกหัวไหล่มีกระดูกอินเตอร์คลาวิเคิลเป็นรูปตัวอักษรที (T) ในภาษาอังกฤษ หรือเป็นรูปโค้งและกระดูกไหปลาร้าเป็นรูปหักมุม ปล่อยหางหลุดจากลำตัวไม่ได้ พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์มีฟัน
มีลำตัวขนาดใหญ่ มีความยาวของลำตัวประมาณ 30-50 เซนติเมตร มีอยู่เพียงสกุลเดียว คือ Heloderma โดยมีความหมายว่า "ผิวที่เป็นปุ่ม" อันหมายถึงลักษณะผิวหนังของกิ่งก่าในวงศ์นี้ มีที่มาจากภาษากรีกโบราณคำว่า "hêlos" (ἧλος) หมายถึง "หัว" หรือ "เล็บ" หรือ "ปุ่ม" และ "Derma" (δέρμα) หมายถึง "ผิว"
เดิมถูกแบ่งออกเป็น 2 ชนิด คือ กิล่ามอนสเตอร์ (H. suspectum) และกิ้งก่าลูกปัด (H. horridum) แพร่กระจายพันธุ์ในทะเลทรายที่แห้งแล้งของสหรัฐอเมริกาจนถึงเม็กซิโกและกัวเตมาลา อาศัยอยู่บนพื้นดินโดยการขุดโพรง แต่สามารถปีนป่ายต้นไม้หรือโขดหินได้เป็นอย่างดี หากินในเวลากลางวันโดยอาศัยการฟังเสียงและรับภาพ มีอุปนิสัยหากินตามลำพัง โดยที่ กิล่ามอนสเตอร์จะกินสัตว์ขนาดใหญ่อย่าง กระต่ายหรือสัตว์ฟันแทะขนาดเล็กด้วย ส่วนกิ้งก่าลูกปัดจะหากินเพียงไข่นกและกิ้งก่าเท่านั้น  ทั้ง 2 ชนิดขยายพันธุ์ด้วยการวางไข่
แต่ปัจจุบันได้แบ่งออกอีกเป็น 3 ชนิด รวมเป็น 5 ชนิด คือ กิ้งก่าลูกปัดเชียปัน (H. alvarezi), กิ้งก่าลูกปัดริโอเฟอเต (H. exasperatum) และกิ้งก่าลูกปัดกัวเตมาลัน (H. charlesbogerti)
แหล่งข้อมูลอื่น

ข้อมูลที่เกี่ยวข้องกับ Heloderma ที่วิกิสปีชีส์
ไตเสียหายเฉียบพลัน

| ไตเสียหายเฉียบพลัน (Acute kidney injury) |
| --- | --- |
ชื่ออื่น: Acute renal failure (ARF)

ภาพไตที่ถูกตัดส่งตรวจทางพยาธิวิทยา แสดงให้เห็นบริเวณเปลือกไต (cortex) มีสีซีด แตกต่างจากบริเวณเนื้อไต (medulla) ซึ่งยังมีสีเข้ม ผู้ป่วยรายนี้เสียชีวิตจากภาวะไตเสียหายเฉียบพลัน
สาขาวิชา: Nephrology, Urology
ภาวะไตเสียหายเฉียบพลัน (อังกฤษ: acute kidney injury, AKI) หรือเดิมใช้ชื่อว่าภาวะไตวายเฉียบพลัน (อังกฤษ: acute renal failure, ARF) คือภาวะซึ่งร่างกายมีการสูญเสียการทำงานของไตอย่างเฉียบพลัน มีสาเหตุหลากหลายตั้งแต่ภาวะปริมาตรเลือดต่ำทุกแบบ การได้รับสารซึ่งเป็นอันตรายต่อไต การอุดกั้นของทางเดินปัสสาวะ และสาเหตุอื่น ๆ การวินิจฉัยภาวะไตเสียหายเฉียบพลันอาศัยลักษณะเฉพาะของผลการตรวจทางห้องปฏิบัติการ เช่น การมีระดับของยูเรียไนโตรเจนในเลือดและครีแอทินีนขึ้นสูง หรือการตรวจพบว่าไตผลิตปัสสาวะออกมาได้น้อยกว่าปกติ ภาวะไตเสียหายเฉียบพลันสามารถทำให้เกิดภาวะแทรกซ้อนได้หลายอย่าง เช่น ภาวะเลือดเป็นกรดเหตุเมตะบอลิก ระดับโพแทสเซียมในเลือดสูง ยูเรียคั่งในเลือด เสียสมดุลของปริมาณสารน้ำในร่างกาย และส่งผลต่อระบบอวัยวะอื่น ๆ การให้การรักษาทำได้โดยให้การรักษาประคับประคอง เช่น การบำบัดทดแทนไต และการรักษาภาวะซึ่งเป็นสาเหตุ
อาการและอาการแสดง

อาการของภาวะไตเสียหายเฉียบพลันเป็นผลมาจากความผิดปกติของการทำงานของไตที่เกิดจากโรคซึ่งเป็นสาเหตุ การมียูเรียและสารซึ่งมีไนโตรเจนเป็นองค์ประกอบต่าง ๆ คั่งในเลือด ทำให้เกิดอาการได้หลายอย่าง เช่น อาการอ่อนเพลีย เบื่ออาหาร ปวดศีรษะ คลื่นไส้ อาเจียน การมีโพแทสเซียมในเลือดสูงขึ้นมากอาจทำให้มีหัวใจเต้นผิดจังหวะ ซึ่งอาจเป็นมากจนเป็นอันตรายแก่ชีวิตได้ สมดุลสารน้ำในร่างกายมักเสียไป แต่ไม่ค่อยพบเกิดเป็นความดันเลือดสูง
อาการปวดชายโครงอาจพบได้ในบางภาวะ เช่น การมีลิ่มเลือดอุดตันในหลอดเลือดไต หรือไตอักเสบ ซึ่งทำให้เกิดอาการปวดโดยผ่านการยืดของเยื่อหุ้มไต หากไตเสียหายเฉียบพลันนั้นมีสาเหตุมาจากภาวะขาดน้ำ อาจมีอาการและอาการแสดงของภาวะขาดน้ำให้ตรวจพบได้ เช่น อาการกระหายน้ำ และอาการแสดงอื่น ๆ เป็นต้น การตรวจร่างกายอาจช่วยให้พบภาวะซึ่งอาจเป็นสาเหตุของไตเสียหายได้ เช่น ผื่นซึ่งอาจพบในเนื้อไตอักเสบบางชนิด หรือคลำได้กระเพาะปัสสาวะซึ่งอาจเป็นจากการอุดกั้นของทางเดินปัสสาวะ เป็นต้น
นอกจากนี้การที่ไตไม่สามารถขับน้ำออกจากร่างกายได้ทำให้มีสารน้ำคั่งในร่างกาย คั่งในแขนขาทำให้แขนขาบวม คั่งในปอดทำให้น้ำท่วมปอด หรืออาจคั่งในช่องเยื่อหุ้มหัวใจ อาจเป็นมากจนเกิดภาวะหัวใจถูกบีบรัดได้
สาเหตุ > การจำแนกประเภท

ภาวะไตเสียหายเฉียบพลัน ได้รับการวินิจฉัยจากประวัติทางคลินิกและข้อมูลจากห้องปฏิบัติการ การวินิจฉัยจะเกิดขึ้นเมื่อมีการลดลงอย่างรวดเร็วในการทำงานของไต โดยวัดจากระดับครีแอทินินในซีรัม หรือจากการลดลงอย่างรวดเร็วของปัสสาวะที่เรียกว่าภาวะปัสสาวะน้อย (oliguria) (ในเวลา 24 ชั่วโมง ปัสสาวะน้อยกว่า 400 มล.)
| ชนิด | UOsm | UNa | FeNa | BUN/Cr |
| --- | --- | --- | --- | --- |
| ก่อนถึงไต | >500 | <10 | <1% | >20 |
| ภายในไต | <350 | >20 | >2% | <10-15 |
| พ้นจากไต | <350 | >40 | >4% | >20 |
ไตเสียหายเฉียบพลัน อาจเกิดจากโรคทางระบบ (เช่น อาการของโรคแพ้ภูมิตัวเอง อย่างเช่น โรคไตอักเสบลูปัส) การบาดเจ็บจากการกดทับ, สารทึบรังสี, ยาปฏิชีวนะบางชนิด และอื่น ๆ ภาวะไตเสียหายเฉียบพลัน มักเกิดขึ้นเนื่องจากหลายกระบวนการ สาเหตุส่วนใหญ่เกิดจากการขาดน้ำ และภาวะติดเชื้อร่วมกับยาที่เป็นพิษต่อไต โดยเฉพาะอย่างยิ่งหลังการผ่าตัด หรือจากสารทึบรังสี
สาเหตุของไตเสียหายเฉียบพลันโดยทั่วไปแบ่งออกเป็น ตำแหน่งก่อนถึงไต, ภายในไต และทางเดินปัสสาวะที่พ้นจากไต
ไตเสียหายเฉียบพลันเกิดขึ้นได้ถึง 30% ของผู้ป่วยหลังการผ่าตัดหัวใจ มีอัตราการเสียชีวิตเพิ่มขึ้น 60–80% ในผู้ป่วยที่ทำทางเบี่ยงหลอดเลือดหัวใจที่ต้องได้รับการบำบัดทดแทนไต ระดับครีแอทินินก่อนการผ่าตัดที่มากกว่า 1.2 มก./ดล., หัตถการที่ทำกับลิ้นหัวใจและทำทางเบี่ยงหลอดเลือด, การผ่าตัดฉุกเฉิน และการใช้บอลลูนใน​หลอดเลือดแดงก่อนการผ่าตัด เป็นปัจจัยเสี่ยงที่มีความสัมพันธ์อย่างมากกับภาวะไตเสียหายเฉียบพลันหลังการใช้เครื่องปอดและหัวใจเทียม ปัจจัยเสี่ยงเล็กน้อยอื่น ๆ ที่รู้จักกันดี ได้แก่ ผู้ป่วยเพศหญิง, ภาวะหัวใจล้มเหลว, โรคปอดอุดกั้นเรื้อรัง, โรคเบาหวานที่ต้องใช้อินซูลิน และประสิทธิภาพการบีบตัวของหัวใจห้องล่างซ้ายที่ลดลง
ประวัติ

ก่อนความก้าวหน้าของการแพทย์แผนปัจจุบัน ภาวะไตเสียหายเฉียบพลันถูกเรียกว่าเป็นภาวะของเสียคั่งในกระแสเลือด หรือ ยูรีเมีย (uremia) ซึ่งมีการปนเปื้อนของเลือดโดยปัสสาวะ ตั้งแต่ประมาณปี ค.ศ. 1847 คำว่ายูรีเมีย ถูกใช้เพื่อหมายถึงภาวะปริมาณปัสสาวะออกลดลง ซึ่งปัจจุบันเรียกว่า oliguria โดยมาจากการสันนิษฐานว่าเกิดจากการที่ปัสสาวะผสมกับเลือดแทนที่จะถูกขับถ่ายออกทางท่อปัสสาวะ
ภาวะไตเสียหายเฉียบพลันเนื่องจากการตายของท่อไตเฉียบพลัน ได้ถูกวินิจฉัยในสหราชอาณาจักรในช่วงคริสต์ทศวรรษ 1940 จากผู้ที่ได้รับบาดเจ็บในเหตุการณ์เดอะบลิตซ์ในลอนดอน ได้เกิดเนื้อร้ายของท่อไตเป็นบางส่วนขึ้น ซึ่งนำไปสู่การทำงานของไตที่ลดลงอย่างกะทันหัน ในช่วงสงครามเกาหลีและสงครามเวียดนามอุบัติการณ์ของภาวะไตเสียหายเฉียบพลันลดลง เนื่องจากการให้ของเหลวทางหลอดเลือดดำและการจัดการภาวะเฉียบพลันที่ดีขึ้น
แหล่งข้อมูลอื่น

| --- | --- |
การจำแนกโรค: DICD-10: N17 ICD-9-CM: 584 MeSH: D058186 DiseasesDB: 11263
ทรัพยากรภายนอก: MedlinePlus: 000501 eMedicine: med/1595 Patient UK: ไตเสียหายเฉียบพลัน
| ด ค กอวัยวะล้มเหลว |
| --- | --- |
ทั่วไป:  หัวใจล้มเหลว  การหายใจล้มเหลว  ตับล้มเหลว เฉียบพลัน  เรื้อรัง  ไตล้มเหลว เฉียบพลัน  เรื้อรัง  โรคสมอง 
หลายระบบ:  อวัยวะล้มเหลวหลายระบบ 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  เช็กเกีย
วงศ์งูเส้นด้าย

| วงศ์งูเส้นด้าย |
| --- | --- |

งูเส้นด้ายบาร์เบโดส (Leptotyphlops carlae) เป็นงูดินหรืองูเส้นด้ายที่มีขนาดเล็กที่สุดในโลก รวมถึงเป็นงูที่มีขนาดเล็กที่สุดในโลกด้วย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
อันดับฐาน:: Scolecophidia
วงศ์:: Leptotyphlopidae Stejneger, 1892

ชื่อพ้อง
 Stenostomata Ritgen, 1828  Stenostomi Wiegmann & Ruthe, 1832  Stenostomina Bonaparte, 1845  Stenostomatidae Günther, 1885  Stenostomidae Cope, 1886  Glauconiidae Boulenger, 1890  Leptotyphlopidae Stejneger, 1892
วงศ์งูเส้นด้าย (อังกฤษ: Slender blind snake, Thread snake) เป็นวงศ์ของงูจำพวกงูดินวงศ์หนึ่ง มีชื่อวิทยาศาสตร์ว่า Leptotyphlopidae
ลักษณะเด่นของงูดินวงศ์นี้ คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและไม่มีฟัน ช่องเปิดของตาอยู่ที่กระดูกฟรอนทัล ขากรรไกรล่างมีกระดูกโคโรนอยด์และกระดูกเดนทารีมีฟัน 4-5 ซี่ ไม่มีกระดูกของระยางค์ขาแต่มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว ไม่มีปอดข้างซ้าย ไม่มีท่อนำไข่ข้างซ้าย
มีลักษณะลำตัวเรียวยาวมาก มีความยาวของลำตัวตั้งแต่ 15-25 เซนติเมตร แต่บางชนิด เช่น Leptotyphlops macrolepis และ L. occidentalis มีความยาวกว่า 30 เซนติเมตร แต่ในชนิด L. carlae กลับมีความยาวเพียง 10 เซนติเมตร นับเป็นงูชนิดที่มีขนาดเล็กที่สุดในโลก
อาศัยอยู่ในพื้นที่ ๆ มีความแตคกต่างกันมากทั้งแห้งแล้งและชุ่มชื้น กินสัตว์ไม่มีกระดูกสันหลังโดยเฉพาะปลวกเป็นอาหารหลัก สามารถเสาะแสวงหารังปลวกได้จากสารเคมีในตัวปลวก เนื่องจากอาศัยอยู่ในจอมปลวกจึงพบบางชนิด เช่น L. dulcis บนต้นไม้สูงจากพื้นดินโดยเลื้อยไปในภายในรังของปลวกที่อยู่ตามต้นไม้
พบประมาณ 90 ชนิด ทุกชนิดแพร่ขยายพันธุ์ด้วยการวางไข่ทั้งหมด แบ่งออกได้เป็น 2 สกุล คือ
Leptotyphlops Fitzinger, 1843
Rhinoleptus Orejas-Miranda, Roux-Estève & Guibé, 1970
แพร่กระจายพันธุ์ในทวีปแอฟริกา, อเมริกาเหนือและอเมริกาใต้, เอเชียตะวันตกเฉียงใต้
วงศ์กบลื่น

| วงศ์กบลื่น |
| --- | --- |

โครงกระดูกของกบโกไลแอท (C. goliath) ซึ่งเป็นกบที่ใหญ่ที่สุดในโลก

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Anura
วงศ์:: Conrauidae Dubois, 1992
สกุล:: Conraua Nieden, 1908

ชนิดต้นแบบ
Conraua robusta Nieden, 1908
ชนิด
 ดูในเนื้อหา
วงศ์กบลื่น (อังกฤษ: Slippery frogs) เป็นวงศ์ของกบที่มีขนาดใหญ่ ใช้ชื่อวงศ์ว่า Conrauidae และมีเพียงสกุลเดียวคือ Conraua  ซึ่งในบางข้อมูลจัดให้อยู่ในวงศ์ Petropedetidae (ซึ่งบางข้อมูลวงศ์  Petropedetidae นี้ถูกเรียกว่า   Petropedetinae จัดเป็นวงศ์ย่อยของวงศ์ Ranidae หรือกบแท้อีกที )
เป็นกบที่มีขนาดใหญ่ พบกระจายพันธุ์เฉพาะในทวีปแอฟริกา ตั้งแต่แถบใต้สะฮารา โดยมีสมาชิกในวงศ์คือ กบโกไลแอท เป็นกบที่มีขนาดใหญ่ที่สุดในโลก มีความยาวถึง 32 เซนติเมตร (13 นิ้ว) ตั้งแต่ปลายจมูกจรดก้นกบ และมีน้ำหนักมากถึง 3.3 กิโลกรัม (7.3 ปอนด์) พบทั้งหมด 6 ชนิด โดยที่มี 4 ชนิดกำลังถูกคุกคาม
โดยที่ชื่อวงศ์และสกุลตั้งขึ้นเพื่อเป็นเกียรติแก่ กุสตาฟ คอนรู พ่อค้าและนายหน้าแรงงานชาวเยอรมัน เป็นผู้ที่สะสมต้นแบบแรกของกบในวงศ์นี้จนกระทั่งได้รับการอนุกรมวิธาน คือ Conraua robusta
การจำแนก

Conraua alleni (Barbour & Loveridge, 1927)
Conraua beccarii (Boulenger, 1911)
Conraua crassipes (Buchholz & Peters in Peters, 1875)
Conraua derooi Hulselmans, 1972
Conraua goliath (Boulenger, 1906) — กบโกไลแอท
Conraua robusta Nieden, 1908 — กบลื่นยักษ์
แหล่งข้อมูลอื่น

ข้อมูลที่เกี่ยวข้องกับ Conraua ที่วิกิสปีชีส์